**ЗАКАРПАТСЬКИЙ УГОРСЬКИЙ ІНСТИТУТ ІМ. Ф. РАКОЦІ ІІ**

**КАФЕДРА МАТЕМАТИКИ**

**II. RÁKÓCZI FERENC KÁRPÁTALJAI MAGYAR FŐISKOLA**

**MATEMATIKA TANSZÉK**

**ЗАВДАННЯ**

**ВСТУПНОГО ВИПРОБУВАННЯ**

**З МАТЕМАТИКИ**

**для вступників на навчання**

**за освітньо-кваліфікаційним рівнем**

**«МОЛОДШИЙ СПЕЦІАЛІСТ»**

**ÍRÁSBELI FELVÉTELI FELADATOK**

**MATEMATIKÁBÓL**

**IFJÚ SZAKEMBER SZINT**

**Берегово / Beregszász**

**2018**

A matematika felvételi dolgozat feladatai az А. H. Merzljak, V. B. Polonszkij, M. Sz- Jakir által 2014-ban a 9. osztályosok részére kiadott vizsga feladatgyűjtemény 1-30 változatának első, második illetve harmadik szintű feladatai közül kerülnek ki.

A felvételi dolgozat megírására 180 perc áll a jelentkezők rendelkezésére. A dolgozat három szintből áll.

**Az első szint** 12 egyszerű választásos tesztfeladatot tartalmaz. Mindegyik feladathoz négy lehetséges válasz van felkínálva, amelyből csak egy helyes. A feladatot akkor tekintjük helyesen megoldottnak, ha a válaszlapon a megfelelő helyen csak egyetlen egy betű van bejelölve. A feladat megoldását a tanulónak nem szükséges megindokolnia.

Az 1.1-1.12 feladatok mindegyikének helyes megoldása három pontot ér.

Ha a válaszlapon a tanuló a helyes választ jelölte meg, akkor a feladatért a tanuló három pontot kap, ha pedig nem a helyes választ, akkor nulla pontot kap érte.

A dolgozat **második szintje** 4 feladatból áll, amelyek megoldása során minden egyes lépést meg kell indokolni. A megoldásnak tartalmaznia kell a szükséges magyarázatokat és ábrákat. A szint feladatait a tanuló a felsőoktatási intézmény sarokbélyegzőjével ellátott üres lapján oldja meg. A feladatok szövegeit nem szükséges átmásolni, csak a feladat számát kell feltűntetni.

A 2.1-2.4 feladatok megoldása során a tanuló:

6 pontot kap, ha a megoldás helyes és a megoldás során minden egyes lépés kellően meg van indokolva,

5 pontot kap, ha a megoldás helyes, de az nincs kellő képen megindokolva, vagy a megoldás során számítási hibát vétett,

3-4 pontot kap, ha a feladatot csak részben oldotta meg,

1-2 pontot kap, ha a megoldást helyesen kezdte el, de a továbbiakban téves következtetéseket vont le,

0 pontot kap, ha a megoldás az előzőek közül egyik feltételnek sem felel meg.

A **harmadik szint** 3 feladatot tartalmaz, amelyek megoldása során minden egyes lépést meg kell indokolni. A megoldásnak tartalmaznia kell a szükséges magyarázatokat és ábrákat. A harmadik szint feladatait a tanuló a felsőoktatási intézmény sarokbélyegzőjével ellátott üres lapján oldja meg. A feladatok szövegeit nem szükséges átmásolni, csak a feladat számát kell feltűntetni.

A 3.1 feladat megoldása során a tanuló:

10 pontot kap, ha a megoldás helyes és a megoldás során minden egyes lépés kellően meg van indokolva,

9 pontot kap, ha a megoldás helyes, de az nincs kellő képen megindokolva, vagy a megoldás során számítási hibát vétett,

7-8 pontot kap, ha lényegesen megközelítette a helyes megoldást

5-6 pontot kap, ha a feladatot csak részben oldotta meg,

3-4 pontot kap, ha a megoldást helyesen kezdte el, de a továbbiakban tévesen használta a tételeket, vagy a képleteket,

1-2 pontot kap, ha csak néhány helyes lépést végzett el a megoldásból

0 pontot kap, ha a megoldás az előzőek közül egyik feltételnek sem felel meg.

A 3.2 és 3.3 feladatok megoldása során a tanuló:

15 pontot kap, ha a megoldás helyes és a megoldás során minden egyes lépés kellően meg van indokolva,

13-14 pontot kap, ha a megoldás helyes, de az nincs kellő képen megindokolva,

11-12 pontot kap, ha a megoldás menete helyes, de eközben a tanuló számítási hibát vétett,

9-10 pontot kap, ha lényegesen megközelítette a helyes megoldást

7-8 pontot kap, ha a feladatot csak részben oldotta meg,

4-6 pontot kap, ha a megoldást helyesen kezdte el, de a továbbiakban tévesen használta a tételeket, vagy a képleteket,

1-3 pontot kap, ha csak néhány helyes lépést végzett el a megoldásból

0 pontot kap, ha a megoldás az előzőek közül egyik feltételnek sem felel meg.

**Az osztályozási szempontok.**

A felvételi vizsga osztályzatai a dolgozaton megszerzett pontok alapján alábbi skála szerin kerülnek meghatározásra.

|  |  |
| --- | --- |
| **Összpontszám** | **Érdemjegy** |
| 0-7 | 1 |
| 8-15 | 2 |
| 16-23 | 3 |
| 24-34 | 4 |
| 35-45 | 5 |
| 46-56 | 6 |
| 57-65 | 7 |
| 66-74 | 8 |
| 75-83 | 9 |
| 84-89 | 10 |
| 90-95 | 11 |
| 96-100 | 12 |